
ТЕХНИЧЕСКА СПЕЦИФИКАЦИЯ

по обществена поръчка с обект „услуга” и предмет: 
„Изготвяне на доклади с разработени дългосрочни и средносрочни прогнози за развитието на пазара на труда и бъдещото търсене и предлагане на труд в България” по проект BG05М9ОР001-1.007-0001 „Повишаване ефективността на провежданата политика по заетостта“ ОП  РЧР 2014-2020 


Обществената поръчка ще бъде обявена с две обособени позиции: 
· Обособена позиция № 1: „Изготвяне на доклади със средносрочни и дългосрочни прогнози за развитието на пазара на труда“;
· Обособена позиция № 2: „Разработване и поддържане на уеб-базирана информационна система за представяне на прогнози за развитието на пазара на труда“.

Целта на обществената поръчка е да се разработят две прогнози за развитието на пазара на труда, както и уеб-базирана информационна система. 
Всяка от двете прогнози ще съдържа прогноза за търсенето и предлагането на труд в средносрочен и дългосрочен план. Средносрочните и дългосрочните прогнози за търсенето и предлагането на труд ще се изготвят въз основа на макроикономически модел, който ще бъде усъвършенстван в рамките на настоящата поръчка по Обособена позиция № 1.
Уеб-базирана информационна система ще представя резултатите от прогнозите и оценките на активната политика на пазара на труда, изготвени в рамките на проект BG05М9ОР001-1.007-0001 „Повишаване ефективността на провежданата политика по заетостта”. 
	Поръчката надгражда постигнатото по проект ”Изграждане на система за прогнозиране на потребностите от работна сила с определени характеристики”, финансиран по ОП РЧР 2007-2013 г. през предходния програмен период, в рамките на който е изготвен макроикономически модел за прогнозиране на средносрочното и дългосрочното развитие на пазара на труда и бъдещо търсене и предлагане на труд в България. Разработени са средносрочни и дългосрочни прогнози за търсенето и предлагането на труд през периода 2014-2028 г.[footnoteRef:1] и актуализирани средносрочни и дългосрочни прогнози за периода 2016-2030г.[footnoteRef:2]. В рамките на настоящата поръчка ще бъдат изготвени нови прогнози, въз основа на нови данни, обхващащи нови времеви периоди. [1:  Изготвените средносрочни и дългосрочни прогнози за търсенето и предлагането на труд през периода 2014-2028 г. са достъпни на официалната страница на МТСП:
http://www.mlsp.government.bg/ckfinder/userfiles/files/politiki/zaetost/informaciq%20za%20pazara%20na%20truda%20tekusto%20systoqnie%20i%20prognozi/Doklad_prognozirane.pdf ]  [2: https://www.mlsp.government.bg/ckfinder/userfiles/files/politiki/zaetost/informaciq%20za%20pazara%20na%20truda%20tekusto%20systoqnie%20i%20prognozi/Doklad_Analizi%20i%20prognozi.pdf ] 






Описание на дейностите по Обособена позиция № 2: „Разработване и поддържане на уеб-базирана информационна система за представяне на прогнози за развитието на пазара на труда“

I. Обща информация

  Уеб-базираната информационна система за представяне на разработените прогнози за развитието на пазара на труда е необходимо да работи в реални условия. Информационната система е необходимо да съдържа публична част е достъпна чрез стандартен HTTP и  HTTPS протокол. Тя трябва да позволява визуализация на данните чрез генериране на справки/резултати, като предоставя информация за тенденциите в търсенето и предлагането на знания и умения, достъпна за всички потребители. Системата трябва да представя резултатите от изготвени оценки на активната политика на пазара на труда и прогнози, както в текст, така и в таблици и графики. Резултатите от прогнозите следва да бъдат представени по интерактивен начин, като следва да има възможност въз основа на структурирана база данни и разработени инструменти да се генерират справки по критерии, зададени от потребителите (например: пол, икономически дейности, класове професии, степен на образование, регион) и времеви периоди, за които са изготвени прогнозите.
  За проектирането и разработването на уеб-базирана информационна система е необходимо да се:
· проектира и изгради база данни и да се разработят функционални модули с цел извличане на информация и нейното представяне по критерии, зададени от потребителите;
· тестват резултатите от разработването с цел установяване и отстраняване на евентуални пропуски и грешки;
· предложат възможности за разширяване и обновяване на функциите, които система предлага.

II. Изисквания към изпълнението на обособена позиция № 2. „Разработване и поддържане на уеб-базирана информационна система за представяне на прогнози за развитието на пазара на труда“
 Разработчикът на системата трябва да въведе изходните данни прогнозите за развитието на пазара на труда от Обособена позиция № 1 в разработената система, както и два доклада, таблици с данни и графики за изготвените оценки на активната политика на пазара на труда[footnoteRef:3], които ще се предоставят от възложителя.  [3:  В рамките на проект BG05М9ОР001-1.007-0001 „Повишаване ефективността на провежданата политика по заетостта” ще бъдат изготвени две нетни оценки, съответно през 2017 г. и 2019 г. Последната оценка на ефекта на активната политика на пазара на труда е публикувана на официалната странаца на МТСП : https://www.mlsp.government.bg/index.php?section=POLICIESI&I=248&lang=] 

Изходните данни от изготвените прогнози ще включват: 
· от първата средносрочна прогноза за заетостта/ търсенето на труд за периода 2018-2022 г. данни по: пол, възрастови групи, 3 степени на образование (висше, средно, основно и по-ниско), 18 икономически дейности, 9 класа професии и 28 административно-териториални области;
· от първата дългосрочна прогноза за заетостта/ търсенето на труд за периода 2023-2032 г., данни по: пол, възрастови групи, 3 степени на образование (висше, средно, основно и по-ниско), 35 икономически дейности, 120 групи професии и 28 административно-териториални области;
· от втората средносрочна прогноза за заетостта/ търсенето на труд за периода 2020-2024 г. по: пол, възрастови групи, 3 степени на образование (висше, средно, основно и по-ниско), 18 икономически дейности, 9 класа професии и 28 административно-териториални области;
· от втората дългосрочна прогноза за заетостта/търсенето на труд за периода 2025-2034 г. по: пол, възрастови групи, 3 степени на образование (висше, средно, основно и по-ниско), 35 икономически дейности, 120 групи професии и 28 административно-териториални области.

Уеб-базираната информационна система за представяне на разработените прогнози за развитието на пазара на труда е необходимо да работи в реални условия. Информационната система е необходимо да съдържа  публична част и административна част достъпни чрез стандартен HTTP и  HTTPS протокол. Публичната част трябва да позволява визуализация на данните от системата чрез генериране на справки/резултати, като предоставя информация за тенденциите в търсенето и предлагането на знания и умения, достъпна за всички потребители. Системата трябва да представя резултатите от изготвени оценки на активната политика и прогнози, както в текст, така и в таблици и графики. Резултатите от прогнозите следва да бъдат представени по интерактивен начин, като следва да има възможност въз основа на структурирана база данни и разработени инструменти да се генерират справки по критерии, зададени от потребителите (например: пол, икономически дейности, класове професии, степен на образование, регион) и времеви периоди, за които са изготвени прогнозите. Административната част трябва да е достъпна само от мрежата на МТСП и позволява администриране и въвеждане на данни в системата.

 1. Специфични изисквания към уеб-базираната информационна система:

	Специфични изисквания към уеб-базираната информационна система
	Спецификация на изискванията – функционалности, услуги и др.

	1. Функционални изисквания

	1.1.	Извеждане на резултати от изготвените оценки и прогнози – справки.
	1.1.1. Поддържане на динамични справки – с възможност за избор от набор критерии и  комбинация от няколко критерия . 
1.1.2. Динамичните справки трябва да могат да се създават чрез системата от потребители с определени права (служители на МТСП), като потребителите сами определят наименованието на справката, показателите, параметрите, агрегиращите функции, сортировката на резултатите и подредбата на параметрите. 1.1.3Резултатите от всички справки и отчети трябва да могат да се визуализират в графичен вид ( колонни, линейни, кръгови,диаграми и картограми ) както и в табличен вид като позволява експортират в стандартен формат минимум: .xls и .xml.

	1.2 Поддържане на език и дати.
	1.3.1. Потребителският интерфейс да е на български език и да поддържа утвърдените стандарти за кирилица. Системата трябва да поддържа български език в базата данни, потребителския интерфейс и справките, генерирани на екран и хартия. Обработката на грешки да е на български език 
1.3.2. Наименованията на полетата в базата данни следва максимално да се доближават до характера на съдържащите се в тях данни.
1.3.3. Всички формати за дата и час, използвани от системата, се поддържат във вида „дд.мм.гггг чч.мм.сс“.
1.3.4. Системата следва да прилага стандартните математически правила за сравнение на числа и сравнение на дати.

	1.3 Изисквания за информационна сигурност и оперативна съвместимост
	1.3.1. Съхранението и достъпът до данните се осъществяват чрез системи за управление на бази данни (СУБД). Всички документи, файлове и данни следва да се съхраняват в релационна СУБД. СУБД трябва да включва мерки за сигурност на данните.
1.3.2. 	Механизмът за оторизиране и идентифициране трябва да бъде централизиран чрез потребителско име и парола(за служителите на МТСП)
1.3.3. Системата трябва да има административен модул за поддържане на системни данни, номенклатури, потребители и права.
1.3.4. Системата трябва да осигурява разграничаване на ползвателите в зависимост от тяхната компетенция.
1.3.5. Достъпът до отделните страници и компоненти на системата трябва да се контролира чрез система за идентификация на потребителите с помощта на потребителско име и парола, 
1.3.6. Трябва да има механизъм за регистриране на потребители, определяне на техните права, роли и съответно допустими функции в потребителския интерфейс.
1.3.7. Всяко създаване на достъп трябва да е проследимо и за него трябва да се регистрират автоматично и по начин, неподлежащ на корекция или унищожаване, данни за: създателя на достъпа, данни, еднозначно идентифициращи служител, време на създаване на достъпа, разпореждане за достъпа, връзка с вече регистриран.
1.3.8. Администраторската част на уеб-базираната информационна система трябва да има функционалност, която да изготвя отчет за всички опити за неправомерен достъп до системата.
1.3.9. Системата трябва:
· да осигурява сигурен механизъм за запис на всички събития, свързани със сигурността (контрол на достъпа и оторизацията, контрол на системните и конфигурационни промени, спиране и пускане) в реално време. Записите трябва да дават достатъчно информация за идентифициране на потребител, време и действие;
· да позволява проследяване и запис на действията на всички потребители (да регистрира в база данни всички потребителски действия: влизане в системата, търсене, въвеждане, коригиране и изтриване на данни);
· да осигурява на потребител с административни права създаване на доклади, основани на горепосочените логове, по зададени от него критерии;
· да има интерфейс за административно уведомяване на активните потребители;
· да осигурява степен на сигурност и защита на информацията ниво „2“ или „В“ съгласно Наредбата за общите изисквания за оперативна съвместимост и информационна сигурност.
1.3.10. За осигуряване на надеждна защита, трябва да се предвиди инсталиране на сертификат за сигурност (security certificate), предоставен от МТСП и периодично обновяване на системния софтуер с последните версии. 

	2.Администриране на уеб-базираната информационна система – тази част от системата следва да е достъпна единствено за вътрешни потребители с администраторски или други специфични права

	2.1.Управление на  потребители и групи
	2.1.1. При управлението на потребители да се предвиди възможност за създаване, корекция, деактивиране и определяне на права на потребител (към коя група да принадлежи потребителят – администратори или потребители.
2.1.2. Да се разработи механизъм за създаване, коригиране и деактивиране на групи, които да определят нивата на достъп и правата на потребителите, които ще използват системата.

	2.2.	Конфигуриране на параметрите на уеб-базирана информационна система за прогнозиране на развитието на пазара на труда
	2.2.1.Системата трябва да предоставя възможност за конфигуриране на съответните параметри през част „Администриране” от потребител с административни права:
· Параметрите, свързани с управление на системни логове и журнали;
· Параметрите, свързани с нотификации, аларми и др.
2.2.2. Трябва да се поддържа възможност за архивиране (backup) и възстановяване на конфигурационни настройки, потребителски групи и права, настройки зададени от администратор. 

	2.3.	Управление на номенклатури
	2.3.1. Поддържане на динамични номенклатури.
2.3.2. Вътрешните за системата номенклатури трябва да могат де се променят през потребителски интерфейс от потребител с административни права.

	3.	Нефункционални изисквания към уеб базирана информационна система за прогнозиране на развитието на пазара на труда

	3.1.	Общи изисквания
	3.1.1. Системата трябва да бъде изградена като Уеб-базирано решение достъпно чрез HTTP и HTTPS. Потребителският интерфейс трябва да е Уеб-базиран – за служители на МТСП, за външни потребители – граждани и за администриране. Да работи на популярните Интернет браузери (Internet Explorer, Google Chrome и Mozilla Firefox) и за устройства с различна големина на екрана > 5“ (мобилни устройства). Бързодействието (и функционалните възможности) на Уеб-приложението да не се влияе от избрания браузер.
3.1.2. Интернет частта  да е разработена според утвърдените стандарти за достъпност (accessibility) и ползваемост (usability) и всяка една от страниците да е валидирана като документ с ниво „strict” според препоръките на W3C/WAI, както и да отговаря на изискванията на Инструкция № 1 от 11.06.2009 г. за институционална идентичност на администрациите и на общата визия на Интернет сайта на МТСП.

3.1.3 Системата трябва да е лесна за използване, с интуитивен, последователен, логичен и лесен за възприемане графичен потребителски интерфейс. Потребителският интерфейс трябва да може да изпълнява функциите на навигатор при използване на различните части.
3.1.54 Потребителският интерфейс трябва да е хомогенен и еднотипен, със стандартизирани контроли и визуални елементи, с цел бързо усвояване и лесно използване.
3.1.5. Потребителският интерфейс трябва където е уместно да предлага алтернативи – възможните следващи действия, които потребителят да избере.
3.1.6. Системата трябва:
· да бъде интегрирана на ниво данни, функционалност и потребителски интерфейс;
·  да се интегрира в наличната в МТСП информационна инфраструктура. Системата трябва да бъде инсталирана в работещ вид на виртуален сървър на МТСП, като на официалната страница на МТСП има връзка към системата;
· да бъде налична 24 часа в денонощието, 7 дни в седмицата;
· да е максимално параметризирана и да позволява настройка и промяна на параметрите през потребителски интерфейс. Резултатите от търсенията, реализирани в системата, да могат да се експортират във файл (най-малко .xls). Генерираният файл да може да се изтегля и записва. Да се поддържа и възможност за печат на резултата от търсене, без да е необходимо да бъде експортиран като файл.;
· да има разработена специализирана част за извличане на справочни данни, която да е изградена на динамичен принцип, даващ възможност за произволен избор на параметри и критерии, по които да се извличат справочните данни. Частта да предоставя възможност за съхранение на вече дефинирани изисквания за извличане на данни за последващо изпълнение;
· да поддържа възможности за импорт и експорт на данни в стандартен .xls или .xml-формат (като минимум);
· да поддържа централизирана релационна база данни;
· да съдържа механизми за периодично автоматизирано архивиране на данните и съответното възстановяване;
· да използва международно утвърдени стандарти за достъп до данните, за изграждане на бизнес-логиката и потребителския интерфейс, за евентуален обмен на данни с други системи.
3.1.8. При разработката, тестването и внедряването на системата следва да се прилагат изискванията и препоръките на приложимите стандарти, технически доклади и технически спецификации на Общия технически комитет на ISO и IEC – ISO/IEC JTC1 или еквивалентни.
3.1.9. Избраният изпълнител трябва да изготви доклад с описание на необходимият хардуер, който ще осигури безаварийната работа на системата. Докладът трябва да бъде представен след приключване на етап 1. Планиране на дейностите и анализ на необходимата инфраструктура и на изискванията и процесите за реализацията на уеб-базираната информационна система.

	3.2. Устойчивост
	3.2.1. Всички данни в системата трябва да запазват целостта си при всякакви обстоятелства (отказ на приложния софтуер, погрешни или злонамерени действия на потребител, отпадане на сървър, неизправност на диск, прекъсване на захранването и комуникациите и т.н.).
3.2.2. За осигуряване цялост на данните, системата трябва да ползва техники за пълна обработка на транзакциите. Транзакциите трябва да притежават набора от свойства, известен като ACID (атомарност, непротиворечивост, изолираност и приемственост).
3.2.3. Не се допуска загуба на данни. Дублирането на данни трябва да е сведено до минимум. Трябва да се състави подходяща процедура за създаване на резервни и архивни копия и възстановяване на данни, която да бъде тествана.

	3.3.	Използваемост
	3.3.1. Интернет частта на системата  да бъде реализирана в съответствие с приетите международни стандарти (цветове на екрани, шрифт, екранни форми). 
3.3.2. Полета, опции от менюта и командни бутони, които не са разрешени конкретно за влезлия в системата потребител, не трябва да са достъпни за този потребител.
3.3.3. Когато в резултат на търсене или друго действие се върне само един отговор, тогава данните за резултата трябва да се показват автоматично. Във всички останали случаи се извежда списък.
3.3.4.	Всички търсения трябва да са индиферентни (нечувствителни) към малки и главни букви. Главните и малки букви на въвежданите данни се запазват непроменени (данните се записват така, както са въведени).

	3.4. Бързодействие
	3.4.1. Системата трябва да реагира за време, по-малко от две секунди, за всички прости операции (навигация по екраните, работа с менютата, активиране на хипер-връзки). 
3.4.2. За по-сложните операции (валидиране на полета/очаквани резултати и др.) времето за реакция не трябва да надвишава 5 (пет) секунди в 95% от случаите. 


	3.5.	Потребители
	Системата трябва да поддържа минимум 50 конкурентни потребители (служители на МТСП) и 1000 конкурентни външни потребители, като трябва да работи надеждно, стабилно и устойчиво, поддържайки посочения брой конкурентни потребители.

	3.6.	Изисквания по отношение на лицензи
	3.6.1. За всички компоненти на предложената архитектура, които са стандартен софтуер, трябва да се упомене начина на лицензиране, поддръжка и обновяване, 3.6.2. При разработката на системата не трябва да се използват програмни средства, върху които МТСП няма предоставено право на ползване или такова не може да му бъде предоставено в рамките на договорената стойност за изпълнение.
3.6.2.Предложението за разработка трябва да включва доставка на лицензи, необходими за внедряването и експлоатацията на разработената информационна система, като цената на тези лицензи трябва е част от общата сума на ценовото предложение.  Всички авторски и сродни права върху съответните компютърни програми, техния изходен програмен код, дизайнът на интерфейсите и базите данни, чиято разработка е предмет на поръчката, възникват за възложителя в пълен обем, без ограничения в използването им в времето.

	3.7. Изисквания към данните
	3.7.1. Уеб-базираната информационна система трябва да съхранява своите данни в стандартна релационна база данни. 3.7.2. Всякакви необходими лицензи за системи за управление на бази данни, необходими за експлоатацията на разработваната система, трябва да бъдат част от ценовата оферта, съгласно общите изисквания по отношение на лицензи, формулирани по-горе. 
3.7.3. Системата, трябва да осъществява следния минимум от проверки на въвежданите данни:
•	съответствие с определения формат (тип, размер);
•	задължителност за попълване на полето;
•	проверка на възможната стойност;
•	проверка на зависимостите между полетата;
•	проверка за наличие на същите данни в системата;
•	сверяване на датата;
•	проверка на стойностите в уникалните полета, както и за „not null“;
•	специални функционални проверки, посочени във функционалните изисквания.
3.7.4. При коригиране на данни, системата трябва да иска потвърждение от потребителя.
3.7.5. Данните не могат физически да се изтриват от системата. На тези данни се поставя флаг „отменени“/ „анулирани“, „с изтекъл срок“, „изтрити“ или „архивирани“.

	3.8.	Изисквания към системни логове
	3.8.1.Системата трябва да регистрира в база данни всички потребителски действия: влизане в системата,  въвеждане, коригиране и изтриване на данни.
3.8.2. Справката от проверка на потребителските действия трябва да съдържа следните данни: дата и час на влизане в Системата и излизане от Системата, продължителност на работа, данни за потребителя, IP адрес на машината, естество/вид на действията и препратки към извършените промени.
3.8.3.Системата трябва да регистрира спрените действия и други грешки, дължащи се на системата или на трета страна (напр. неразрешено използване на Системата, нарушение на сигурността на Системата и др.).
3.8.4.Системата не трябва да позволява редактиране или изтриване на запис на събитие.

	3.9.	Визуализиране на съобщения за грешки
	3.9.1.Системата да предоставя механизъм за обработка на съобщенията за грешки. Текстът на съобщенията за грешки трябва да е ясен и недвусмислен. Съобщенията за системни грешки трябва да имат уникални номера, за да могат да бъдат идентифицирани. 
3.9.2.Всички номера на грешки и съответното им описание да бъдат включени в ръководството на потребителя, освен това да са разбираеми през потребителския интерфейс. Съобщенията за грешки да са номенклатура, управляема през част „Администриране”.

	3.10.	Архивиране, създаване на резервни копия и профилактика на уеб-базираната информационна система за прогнозиране на развитието на пазара на труда
	Архивиране, създаване на резервни копия и профилактика на уеб-базираната информационна система се извършва от администраторите на системата, чрез стандартните инструменти на базата данни: 
•	Архивиране и възстановяване на данни – да се разработи механизъм за архивиране и възстановяване на данни;
•	Резервни копия – системата да поддържа създаване както на регулярно резервно копие, така и на резервно копие преди всяка миграция на данни, нова версия или друго критично действие, с цел възстановяване на последното работоспособно състояние на базата, конфигурационните файлове и приложенията;
•	Профилактика – да бъде създаден механизъм за премахване на временни файлове, създадени от различни процеси, като параметрите за премахването им да се управляват през част „Администриране”.

	3.11.	Изисквания за документация и помощ за потребителя
	3.11.1. Документацията следва да се предостави на български език, на хартиен носител и в електронен формат на технически носител, който да позволява размножаване.
3.11.2. Документацията включва:
-	Ръководства на потребителя, което съдържа указания от тип „стъпка по стъпка“, както и обяснения на термините и съкращенията, и описание на съобщенията за грешки и съответното действие, което потребителят трябва да предприеме за отстраняването им. Ръководствата са три вида:
•	За въвеждане на данни – от вътрешни потребители на системата: служители на МТСП
•	За потребители на справки – вътрешни потребители на системата: служители в МТСП и държавни служители от други администрация;
•	За потребители на справки – външни потребители на публичната информация, публикувана на Интернет частта на системата. Ръководството за външни потребители трябва да е достъпно и под формата на online help.
3.11.3. Ръководство за инсталация и конфигурация на администратора: описание стъпка по стъпка на всяко действие, във всяка ситуация, в която може да попадне администратора, от момента на стартиране на инсталация на системата (приложение и база данни), настройки на конфигурационни файлове, скриптове за стартиране, спиране и опресняване на системата, до всички ежедневни действия по неговата поддръжка и профилактика, еднозначно описание на грешките и съответното действие, което администраторът трябва да предприеме за отстраняването им;
3.11.4. Процедури за възстановяване и възпроизвеждане на системните функции и данните в случай на неизправност, авария или бедствие.

	3.12.	Сорс код и придружаваща документация
	Предоставя се:
-	Актуален Source code на системата:
-	Описание на архитектурата на системата: хардуера, мрежовите връзки, връзките между различните части на системата, езика на писане на Source code, начините за трансфер и зареждане на данни и др.;
-	Описание на базата данни – описание на таблици, ключови полета и връзките между тях.

	3.13.	Обучение на крайни потребители и системни администратори за работа и поддържане на уеб-базираната информационна система
	Трябва да се осигури обучение за следните групи служители:
-	Обучение на вътрешни потребители на системата: служители на МТСП, които въвеждат данни;
-	Обучение на вътрешни потребители на системата: служители на МТСП, потребители на справки;
-	Обучение на системни администратори – за поддръжка на системата.
Учебните материали трябва да бъдат подготвени на български език. Обучението трябва да обхваща функционалностите, предвидени за съответната група потребители.

	3.14.	Дейности по поддръжка на уеб базираната информационна система
	Изпълнителят осигурява всички дейности по поддържане на уеб-базираната система за своя сметка. По време на периода на поддържане на системата изпълнителят:
3.14.2. Осигурява експлоатационната годност и ефективното използване на уеб-базираната информационна система.
3.14.3. Отстранява възникнали инциденти, съгласно принципа 24/7 (24 часа, седем дни в седмицата). Времето за отстраняване на инцидент тече от момента на регистрирането му при следните условия: 
•	Отстраняване на критичен проблем, който води до пълна загуба на функционалността на уеб-базираната информационна система за прогнозиране на развитието на пазара на труда – до 4 часа;
•	Отстраняване на некритичен проблем, при който има забавяне или частична загуба на функционалността на уеб-базираната информационна система за прогнозиране на развитието на пазара на труда – до 24 часа;
3.14.4. Изпълнителят трябва да поддържа HelpDesk за поддръжка и администриране на уеб-базираната информационна система за прогнозиране на развитието на пазара на труда през гаранционния период. 3.14.5. При необходимост изпълнителят разработва допълнителни нови функционалности на уеб-базираната информационна система.
3.14.5. Два месеца преди изтичане на срока за гаранционна поддръжка Изпълнителят трябва да предостави актуална документация, както и да проведе еднодневно обучение на представители на Възложителя (на не повече от 10 обучаеми).

	3.15.	Управление на качеството
	Изпълнителят следва да:
· използва доказана методология за управление качеството при предоставяне на услугата;
· разпише подробно своето предложение относно управлението на качеството по предоставяне на услугата, което следва да съдържа дейностите за проследяване, контрол и одит на качеството, както и описание на създадената при Участника организация за управление на качеството на услугата.



2. Етапи на изпълнение във връзка със създаването и поддържането на уеб-базирана информационна система
	Етапи
	Периоди и срокове на изпълнение на дейностите

	1. Планиране на дейностите и анализ на необходимата инфраструктура и на изискванията и процесите за реализацията на уеб-базираната информационна система
	до 1 месеца от датата на сключване на  договора изпълнение

	2.Проектиране на уеб-базираната информационна система
	до 2 месеца от датата на сключване на договора за изпълнение

	3.	Разработка на уеб-базираната информационна система и импортиране /въвеждане на данните от лот 1
	до 4 месеца от датата на сключване на договора за изпълнение

	4.	Предаване: тестване, внедряване на разработката и обучение 
	до 5 месеца от датата на сключване на договора за изпълнение

	5. Гаранционно поддържане на уеб-базираната информационна система
	Минимум 2 години.




3. Всички посочени параметри са минимални за системата.


4. Право на собственост

Всички авторски и лицензни права върху съответните компютърни програми, техния изходен програмен код, дизайнът на интерфейсите и базите данни, чиято разработка е предмет на поръчката, са собственост на възложителя в пълен обем, без ограничения в използването, изменението и разпространението им.


III. Очаквани резултати

Очакваните резултати, които следва да бъдат постигнати, включват, но не се ограничават до: 
1. Създадена работеща в реални условия уеб-базирана информационна система за представяне на резултати от разработените прогнози за развитието на пазара на труда и направените оценки на активната политика на пазара на труда.
2. Гаранционно поддържане на създадената уеб-базирана информационна система след края на договора ( 31.10.2019 г.) минимум 2 години.


IV. Срок за изпълнение и план график

Дейностите, посочени в тази Техническа спецификация трябва да се изпълнят в срок до 31 октомври 2019 г. изпълнителят трябва да разработи подробен план-график за изпълнение на всички дейности, посочени в поръчката и резултатите/продуктите от тях. 


V. Наименование и адрес на възложителя: 
Министерство на труда и социалната политика, гр. София 1051, ул. „Триадица” 2


VI. Лице за контакт във връзка с поръчката: Искрен Ангелов, експерт по проект BG05М9ОР001-1.007-0001 и началник на отдел „Активна политика на пазара на труда“, електронна поща: iangelov@mlsp.government.bg

